L’Associació in via se suma a la reivindicació dels drets dels infants - Associació in via\nL’Associació in via se suma a la reivindicació dels drets dels infants\n20/11/2021 | Blog - Notícies\nEls drets dels infants estan en risc. Durant el 2020, el Servei d’Acompanyament a Famílies i Infants de l’entitat va atendre 695 famílies, 66 de les quals eren víctimes de violència.\nAmb motiu del Dia Internacional de la Infància, l’Associació in via se suma a la reivindicació dels drets dels infants, una reivindicació històrica per a la qual lluitem cada dia. Aquest 20 de novembre volem plantar-nos de peus a terra i dir prou. Prou a la vulneració dels drets dels infants i a les polítiques que ho fan possible. Prou a què els partits polítics no es comprometin amb la infància, i més ara, tenint en compte les circumstàncies econòmiques, socials i polítiques a què ens enfrontem, exacerbades per la pandèmia de la Covid-19.\nI és que, segons hem pogut constatar des del Servei d’Acompanyament a Famílies i Infants (SAFI) de l’entitat, durant el 2020 hi ha hagut un augment considerable del nombre d’infants i famílies ateses respecte al 2019. Tot i que hi va haver una disminució de les trucades al telèfon de gestió delegada de la Generalitat, Infància Respon va atendre un 15,3% més de casos nous que el 2019, fet que manifesta la necessitat de les famílies de comptar amb aquest servei per fer front a les situacions de risc en què es poden trobar infants i adolescents. Per altra banda, el nombre de persones i famílies ateses durant el 2020 per l’Àrea d’Atenció Familiar de l’entitat ha augmentat un 50%. I això no és tot: el percentatge de famílies ateses en què es donen situacions de violència masclista o de violència intrafamiliar va augmentar un 10% respecte al 2019, conseqüència clara de la situació de confinament. A més, la demanda d’atenció directa per part de les famílies sense derivació prèvia d’altres professionals de la xarxa va augmentar un 15%, fet que posa en relleu la importància del servei. Així, durant el 2020 el nostre Servei d’Acompanyament a Famílies i Infants (SAFI) va oferir atenció directa a 951 persones (entre les quals 161 nens i 114 nenes) i va atendre un total de 695 famílies, 66 de les quals eren víctimes de violència.\nDes de l’Associació in via, doncs, un any més reclamem que la Declaració dels Drets de l’Infant aprovada el 1989 sigui respectada, igual que ho han de ser les vides dels infants. Alhora, seguirem treballant per garantir l’atenció als infants i les seves famílies amb una perspectiva sistèmica, transcultural i de gènere, ajudant-los a combatre el fracàs escolar, els conflictes intrafamiliars i externs a través de l’orientació, la teràpia i la mediació familiar, des de programes específics com, per exemple, el programa ENDAVANT. Aquest programa dota a les famílies i a les adolescents d’eines de comunicació basades en la cultura de la pau i en la resolució de conflictes, alhora que treballa el moment evolutiu de la família i els seus rols per tal de propiciar la convivència i el diàleg i, en definitiva, prevenir situacions de risc o conflicte greu en el futur. Perquè a l’Associació in via tenim clar que la família és el nucli més important per als infants i el seu desenvolupament, i per això treballem i lluitem cada dia per enfortir els llaços entre les persones que la conformen.\nL’Associació in via condemna l’auge d’agressions per violència de gènere


Vila-real en Dansa arranca la setena edició - Ajuntament de Vila-real\nVila-real en Dansa arranca la setena edició\nLa setena edició del Festival de Dansa Breu ha inaugurat la programació principal després de dos dies d'aperitius de dansa, que han permés acostar la dansa contemporània als més joves a través d'activitats en els instituts de Vila-real. La inauguració oficial del certamen ha sigut a càrrec de Kònic Thtr, amb #14 skyline. El més pur art contemporani en forma de dansa, combinat amb altres disciplines com els audiovisuals, ha posat dret l'Auditori Municipal Músic Rafael Beltrán Moner.\nDesprés del tret d'eixida, la Casa dels Mundina ha acollit una sessió més relaxada del festival. Els valencians Batecs de so han obert la Nit de tertúlia amb una peça de dansa contemporània, 30 minuts d'interacció amb el públic i l'entorn per a transmetre l'essència de Vila-real en Dansa. En aquest mateix espai ha tingut lloc la Nit de tertúlia, en un ambient informal en el qual s'han tractat qüestions com el projecte Simbiosi, que enguany ha pres el festival com a punt de trobada entre associacions de dansa catalanes i valencianes.\nDurant tot el cap de setmana, seguiran les activitats de Vila-real en Dansa per a grans i xicotets, amb entrada i participació lliures, en un ambient de convivència per a acostar la dansa a tots els públics.


Un viatge en cotxe per la història de la producció\nCiència i societat01/03/2022GEOIL - Adela Pagès Bernaus\nlinia de muntatge\nTots som ben conscients de com els avenços tecnològics revolucionen profundament les societats i la seva forma de viure. Al final del segle XVIII, la màquina de vapor va obrir les portes a la primera revolució industrial, l’electricitat va suposar la segona revolució industrial, l’electrònica en va ser la tercera i, actualment, ens trobem en la digitalització com a impulsor de la quarta revolució industrial. Un aspecte clau n’és l’organització industrial, o sigui la forma com la producció s’ordena, es gestiona i es controla. Per il·lustrar aquesta idea, farem un viatge per la història de la producció de cotxes.\nLa primera revolució industrial es va basar en la mecanització dels processos de producció substituint part del treball manual i animal per màquines que utilitzaven vapor. Això va permetre augmentar la producció en poder accelerar certs processos. Tot i els profunds canvis socials i econòmics que va significar la industrialització dels països, des del punt de vista de l’organització del treball era una adaptació dels mètodes de treballs artesanals.\nAl principi del segle XX disposar d’un automòbil era un fet a l’abast de molt poca gent. L’automòbil era un bé de luxe que es fabricava de forma artesanal. Als Estats Units, Henry Ford va voler desenvolupar un cotxe que fos per a la gran multitud, robust i a un preu assequible. Per aconseguir-ho va dissenyar una sèrie de cotxes, que els anomenava amb les lletres de l’alfabet (model A, B...). Un fet pel qual Ford és reconegut és pel mètode de producció que va emprar en el model que va representar l'èxit més gran de la companyia, el model T: la línia de muntatge mòbil (notícia). Construir un cotxe mentre es movia sobre una cinta transportadora, i que no fossin els treballadors qui es desplacessin, va suposar una millor utilització dels treballadors i del temps. Amb la idea de fer un procés productiu eficient, va aplicar el concepte d’especialització del treball (els treballadors només feien una part del cotxe, no havien de saber muntar tot el cotxe) i l’estandardització del producte i del procés (el cotxe es dissenyava una vegada i el client s’adaptava a les característiques d’aquest). Però vet aquí que els treballadors van començar a plegar perquè trobaven aquesta forma de treballar avorrida i no els agradava el fet de tenir un temps limitat per dur a terme les tasques. Per incentivar els treballadors, Ford va introduir la paga de 5 $/dia. Aquest salari era el doble del que es guanyava a la competència! Lluny de provocar problemes financers, els millors mecànics del país van anar a buscar feina a la Ford Motor Company, i en disposar de diners van ser també els compradors d’aquests cotxes. El model T de Ford es va començar a vendre el 1908 per 825 dòlars (produït a l’estil tradicional) i el 1925 costa només 260 dòlars. El 1913 s’havia començat a implementar la cadena de muntatge. El resultat és que el temps de producció d’una unitat havia passat de 12,5 hores (750 minuts) a 1,55 hores (93 minuts) el 1914.\nImatge de la línia de muntatge a la Ford Motor Company\nLes idees principals associades al sistema productiu de Ford són:\nL’ús de les línies de muntatge per accelerar el procés productiu.\nL’estandardització del producte per fer-ne una producció anticipada i peces estàndards.\nSalaris dels treballadors alts.\nSi bé H. Ford no es va inventar tots aquests conceptes, sí que va tenir la capacitat de portar-los a la pràctica en una producció a gran escala i en la manufactura de productes complexos. La indústria d’aquell temps va començar a adoptar les idees presentades fent que hi hagués disponibilitat de molts productes a uns preus assequibles.\nA mitjan segle XX un nou paradigma de model productiu agafa força com a resposta a les noves demandes del mercat i a la cerca d’avantatges competitius. Els consumidors poden triar i els aspectes com la qualitat passen a ser importants. Des del Japó es va desenvolupar el que es coneix com a Toyota Production System (notícia), el qual ha evolucionat en el que avui es coneix com a producció ajustada (Lean Manufacturing, en anglès). Aquest sistema es basa en:\nIdentificar el valor per part del client.\nReduir el malbaratament (muda en japonès) de qualsevol classe, que pot venir d’una sobreproducció, d’esperes, de transport innecessari, de sobreprocessament, dels inventaris, de moviments sobrants, de defectes o de la manca d’ús del potencial dels treballadors.\nBuscar millorar el sistema de forma contínua (Kaizen en japonès).\nL’aplicació d’aquesta filosofia ha portat Toyota a ser el principal productor de cotxes a escala mundial (informació). Aquests principis s’implementen en diverses metodologies, com la producció just a temps (Just in Time, en anglès), i els han adoptat multitud d’indústries, no només de manufactura.\nActualment, estem immersos en la quarta revolució industrial on la robòtica, la intel·ligència artificial o el big data entre altres s’estan desplegant i avui encara no en coneixem els límits i les aplicacions. Les diverses tecnologies busquen portar la producció cap a sistemes productius intel·ligents, sistemes que siguin flexibles i capaços d’adaptar-se a situacions canviants. D’aquesta manera, les màquines podran tenir un comportament similar al que podem tenir les persones, en el sentit que es poden reajustar segons l’entorn (efectuant tasques més complexes i no només repetitives). Elon Musk vol fer de Tesla una fàbrica de cotxes (elèctrics) totalment automatitzada, on la intervenció de la mà d’obra sigui mínima i el procés productiu estigui optimitzat per poder-ne augmentar la velocitat de producció. Per contra, això demana una inversió en capital i una demanda d’aquests cotxes molt alta. Musk il·lustra el concepte que vol implementar com a procés productiu com “la màquina que construeix la màquina” (notícia). En els anys vinents veurem l’impacte que té aquesta proposta i si és reproduïble a altres sectors.


Comunicat prevencions contra el COVID-19 - Virtus Advocats\nComunidad de propietarios o comunidad de vecinos\nComunicat prevencions contra el COVID-19\nDavant la situació extraordinària en relació amb la pandèmia del coronavirus hem adoptat una sèrie de mesures per a garantir la salut i el benestar dels nostres clients, col·laboradors, i alhora garantir la prestació dels nostres serveis professionals.\nHem reforçat tots els nostres canals de comunicació no presencials: telèfon, mail o pàgina web, per mantenir la prestació de servei de manera no presencial per a tots aquells clients i col·laboradors que ho necessitin. La digitalització del despatx i els serveis online que prestem des de fa anys han ajudat sens dubte davant les actuals necessitats, a més comptem amb tots els mitjans per prestar els serveis des dels nostres domicilis de la mateixa manera a com ho faríem des de l’oficina.\nL’escenari a què ens enfrontem és canviant per naturalesa, i exigirà adoptar en cada moment les mesures necessàries per garantir la seguretat dels nostres professionals i clients, amb la voluntat de poder mantenir la prestació dels nostres serveis professionals amb els estàndards de qualitat que ens exigim. En atenció a les indicacions que estableixin les autoritats sanitàries adaptarem les mesures més eficaces en cada moment.\nDurant els propers dies, la nostra oficina estarà tancada a el públic. No obstant això, mantenim la normal activitat i disponibilitat de manera remota, i ens podran contactar pels mateixos mitjans que ho feien fins ara (en els mateixos números de telèfon i correus electrònics).\nIgualment, mantenim plenament operatiu el nostre telèfon de contacte principal a la seva disposició.\nTelèfon: 70 70 10\nPàgina web: www.virtusadvocats.com\nEls mantindrem informats de les decisions que adoptem en atenció a l’evolució de la situació.\nAgraïm un cop més la seva confiança i col·laboració davant aquesta situació excepcional.\nL’equip de Virtus Advocats


Alimentació saludable durant les festes nadalenques | GenTMB\nAlimentació saludable durant les festes nadalenques\nArriben les festes de Nadal, una època en què es concentren la majoria de celebracions al voltant de dinars i sopars copiosos: aperitius ben assortits, escudella i carn d'olla, canelons, capó farcit, torrons i massapans, neules i tortells són habituals a moltes taules durant aquestes celebracions.\nServei de Prevenció en col·laboració amb el Col·legi Oficial d’Infermeres i Infermers de Barcelona / 13.12.19 - 09:00h\nFer excessos en l'alimentació durant aquests dies no té per què ser un motiu d'alarma. És possible gaudir dels àpats tradicionals i celebrar les festes sense sentiment de culpa i compensar-ho seguint unes pautes de moderació durant la resta de dies sense celebracions. Aquests són alguns consells que pots tenir en compte:\nA l'hora d'escollir una forma de preparació culinària, tria els aliments rostits, a la planxa, a la graella o al vapor, ja que mantenen millor els nutrients, i intenta no abusar dels fregits, arrebossats i guisats amb greixos. Ja saps com s'ha de preparar un bon fregit? T’ho expliquem en aquesta infografia.\nEvita picar entre hores.\nEncara que els àpats siguin copiosos, és millor que les racions no siguin excessivament grans.\nModera el consum d'alcohol i evita les begudes d'alta graduació, sobretot si has de conduir després.\nÉs important que continuïs menjant fruita. Recorda fer cinc racions de fruita i verdura al dia!\nUna bona opció per controlar millor els ingredients i la quantitat de sucre que ingereixes és preparar de forma casolana les postres.\nProcura que els dolços no estiguin presents durant tota la sobretaula, ja que són molt temptadors i les sobretaules d'aquests dies s'allarguen fins tard.\nDesprés dels àpats és una bona opció prendre infusions per ajudar a fer la digestió, com el poliol, la marialluïsa, el fonoll o l'anís.\nNo oblidis fer activitat física! Es recomana 30 minuts al dia.\nUn cop finalitzades les celebracions, fuig de les dietes miraculoses! Poden conduir a una pèrdua de pes ràpida, però afavoreixen que tornis a engreixar-te per l'anomenat “efecte rebot”. Tan sols has de procurar seguir una alimentació equilibrada.


Tarda de núvols i clarianes i ambient de tardor\nGaudiu de l'ambient de tardor, perquè l'hivern s'acosta a gambades\nAlberto Alcántara 03/11/2017 - 15.25 Actualitzat 03/11/2017 - 15.59\nEl temps farà un tomb durant els pròxims dies. Poc haurem gaudit de l'ambient de tardor que, almenys, ha coincidit amb la castanyada i Tots Sants. L'ambient d'hivern és a tocar; arribarà diumenge i ens acompanyarà tota la setmana que ve. Divendres és un dia de traspàs abans no arribi el contundent canvi de temps en dues fases.\nEls núvols avancen\nHem tingut un matí de núvols baixos i boires a les planes de Girona, a la costa Brava i al litoral, entre els deltes del Llobregat i l'Ebre. A la resta del país, teranyines de núvols alts que han arribat des del sud i l'oest i han filtrat la llum del sol.\nAl llarg de la tarda, la nuvolositat continuarà entrant des de l'oest i el sud, tot i que haurà ullades de sol transitòries. Molts d'aquests núvols seran prims i no taparan del tot el sol. Hi haurà núvols una mica més compactes, de forma puntual, per la costa i el Prelitoral. Serà durant la nit quan arribaran núvols més gruixuts, fins i tot amb algun ruixat de matinada.\nRecordeu les temperatures agradables de divendres, perquè trigarem molt de temps a tornar-les a tenir. El vent de sud, que va al davant de la pertorbació, afavorirà un ambient suau arreu del país i a totes les cotes. Estarem sota una massa d'aire suau, a uns 12 ºC a uns 1.500 metres, que es traduirà amb màximes que rondaran els 24 ºC als indrets més càlids del país.\nLa recta final de la setmana es presenta moguda. Dissabte amb pluges, i diumenge, amb ventades, nevades al Pirineu i caiguda de les temperatures. Penseu que dels 12 ºC a uns 1.500 metres de divendres passarem a valor de 0 ºC, diumenge. L'hivern entrarà a casa sense trucar a la porta.\nTarda oberta a tempestes localment intenses\nTemps migdia 324 03/11/2017\nTemps matí 03/11/2017


La Ripollesa :: Turisme del Berguedà\nBerga-Vilada-Borredà-Les Llosses-Ripoll-Campdevànol-Gombrèn-Sant Jaume de Frontanyà-Borredà-Vilada-Berga\nUn altre dels clàssic del ciclisme de la comarca és anar a Ripoll. En aquesta ocasió unirem la capital del Berguedà amb la del Ripollès per la via més ràpida, la C-26.\nLa tornada la fem per carreteres secundàries que ens permetran conèixer la serra del Catllaràs, un espai natural de gran valor que fa de partió entre les dues comarques pre-pirinenques i els petits pobles que es troben dispersos per aquestes valls i muntanyes.\nSeguim per la C-26 en direcció Ripoll-Les Llosses i un parell de quilòmetres més endavant trobarem una bifurcació que seguirem per l’esquerra, en direcció Les Llosses Ripoll. Una carretera molt rodadora ens portarà fins al riu Ter i a trobar la C-17 que seguirem cap a l’esquerra fins a arribar a la capital Ripollesa on podrem fer una aturada per refer forces.\nSeguim cap al nord per la mateixa carretera (o per dintre el poble, en cas que haguem decidit fer-hi una parada) fins a Campdevànol on tombarem cap a l’esquerra per la GI 401 en direcció Gombrèn. Aquí iniciem la pujada que ens portarà fins al coll de Merolla en uns 15 Km que afrontarem sense massa dificultat\nUn cop al coll, iniciarem la baixada fins gairebé arribar a la Pobla de Lillet. Just abans de trobar la Masia Sarga (casa de turisme rural que es troba a la dreta) cal parar atenció ja que surt una carretera a mà esquerra que indica Sant Jaume de Frontanyà que caldrà agafar per pujar el coll de la Batallola, la darrera ascensió de la jornada.\nPassat el coll, iniciem una baixada que ens portarà fins a Borredà passant per Sant Jaume. A Borredà, cal que agafem la C-26 cap a la dreta per retornar a Berga, desfent el tram que havíem fet a l’inici de l’itinerari.\nDistància (km): 108 km.\nDesnivell acumulat: 2159 m.


Sol·licità el registre de telefonades d'un any enrere tant de l'agència com d'una periodista\n2 min. Palma 28/01/2019 15:32\nEl jutge del cas Cursach, Miquel Florit, va demanar el registre d'un any de telefonades a la delegació de l'agència Efe a les Balears així com de les comunicacions i la ubicació del telèfon mòbil d'una redactora amb el propòsit d'identificar les fonts d'una informació relativa a la investigació judicial.\nEl mateix dia que la Policia ho va sol·licitar, el 17 d'octubre de l'any passat, el magistrat va dictar una interlocutòria en la qual requeria a les companyies telefòniques que li facilitassin els llistats de la delegació i del mòbil de la informadora amb l'argument que "encara no està identificat l'autor o els autors de la filtració" d'un informe sobre la situació fiscal de les empreses de Cursach, l'empresari que investigava per presumpta corrupció.\nEl magistrat, segons relata Efe, va demanar el registre de telefonades de l'Agència de Palma i de la seva periodista dels 12 mesos anteriors, un període més llarg que el que reclamava per als professionals de les altres dues empreses de comunicació.\nA la mateixa interlocutòria s'ordena a Efe "l'entrega immediata" als dos agents que duien la investigació sobre la presumpta revelació del secret de l'informe sobre el qual l'agència, així com els altres dos mitjans, havien publicat una notícia el passat 5 de juliol.\nEls agents executaren l'ordre el mateix dia en què es varen endur d'Efe una còpia digital de l'informe, la font del qual l'agència no va revelar.


50 anys sense una torre - Canals - Fet a Sant Feliu\nDes de diferents associacions volem organitzar un acte per recordar la Torre de la Presó i ens agradaria que una part important fos la memòria que la ciutadania té de la Torre: anècdotes, records, fotografies, etc.\nFeu-nos arribar a través d’aquest canal les vostres aportacions i triarem les més interessants per incloure-les a l’acte de record que tindrà lloc el dia 16 de desembre.\nLa Torre de la Presó va ser fins el dia del seu enderrocament (14 de desembre de 1965) el valor patrimonial arquitectònic més valuós de la nostra vila. Amb 800 anys de història la torre havia estat cruïlla de camins a l'Antiguitat, seu del poder l'Edat Mitjana i arrel de la capitalitat de Sant Feliu a l'Edat Moderna.\nJa al segle XX, el seu valor repressor vinculat al franquisme va deixar pas, amb la seva destrucció, a un ús simbòlic com a representant d'un Sant Feliu desaparegut sota el pas implacable de la modernitat.\nAjuda'ns a recordar la Torre de la Presó!


Castellfollit aprova canviar multes per treballs per la comunitat - Diari de Girona\nLes feines tant poden ser pintar un banc com fer companyia a una persona d'edat avançada\nx.v. 23.05.2017 | 10:25\nL'Ajuntament de Castellfollit de la Roca -en un dels darrers plens- va aprovar els treballs en benefici a la comunitat com a element per substituir les sancions econòmiques.\nL'alcalde Miquel Reverter (ERC) ha concretat que «Hem afegit un text a l'ordenança, perquè es puguin intercanviar les multes per treballs en benefici a la comunitat». Segons ell, el text precisa les hores de treball que cobreixen els diners establerts a les sancions.És a dir, estableix un protocol que classifica les infraccions de l'ordenança en fets lleus, greus o molt greus i. En funció d'aquesta qualificació, hi fa correspondre un nombre determinat d'hores de feines a la comunitat i el tipus de treball.\nReverter ha precisat que l'Ajuntament va haver d'actuar d'ofici per motiu d'un atestat dels Mossos d'Esquadra referent a tinença d'animals. Per tal de solucionar el tema l'Ajuntament va decidir establir la possibilitat de cobrir els expedients sancionadors amb treballs comunitaris.\nAbans que Castellfollit, Olot i Sant Joan les Fonts van aprovar els treballs en benefici a la comunitat com un sistema per evitar sancions econòmiques.\nLa idea va adreçada sobretot a menors que hagin fet alguna infracció i que l'Ajuntament consideri més pedagògic castigar-los amb treballs que amb una multa.\nLes feines substitutòries poden ser feines relacionades amb el manteniment dels equipaments i espais públics de la ciutat o treballs de caràcter social que tinguin un impacte positiu.\nAixí doncs s'entén que tant pot ser pintar un banc com fer companyia a una persona gran.


Fundació Jacint Verdaguer - Nota de premsa Quinzena literària 2015\nNota de premsa Quinzena literària 2015\nQUINZENA LITERÀRIA Verdaguer 2015\nFolgueroles del 15 al 31 de maig\nLEMA: Les biografies de Verdaguer\nLa Festa Verdaguer d'aquest any, quan fa 150 anys que el poeta triomfà als Jocs Florals de Barcelona de 1865, està centrada en les biografies del poeta. De biografies sobre Verdaguer al llarg dels anys se n'han publicat a desenes, la darrera El Poeta del poble d'Andreu Carranza que va guanyar el premi Josep Pla. En aquest sentit hem preparat l'exposició: Biografies i biografisme de Verdaguer. Una aproximació als títols més destacats que es podrà veure a la sala de Plens de l'Ajuntament de Folgueroles del 15 de maig al 14 de juny.\nEIX DE TREBALL: «Learn by heart» «savoir par coeur»\n«aprendre de cor»\nMolts catalans sabem «de cor» poesies de Verdaguer, per això en un any com el 2015, tan marcat en el passat i per al futur de Catalunya, el programa de la Festa Verdaguer té com a eix de treball: la poesia «apresa de cor», que vol dir «de memòria»; però també vol dir posant-hi el més íntim d'un mateix, que és el cor. Els nens des de l'escola i els adults des del taller de teatre han assajat poemes de cor que els nens els recitaran pels carrers del poble el dia 15 i adults i infants els recitaran des dels balcons de la plaça el dia 17 de maig.\nDESTAQUEM: Prop de 500 persones intervenen en la preparació de la Festa\nQuan arriba la primavera, els diversos col·lectius de Folgueroles comencen a organitzar-se per la celebració de la Festa Verdaguer. Enguany s'han mobilitzat prop de 500 persones per participar en diversos actes: els nens de l'escola estan aprenent «poemes de cor» per recitar-los pels carrers del poble, el Cor d'homes assagen unes peces per cantar a la presentació de Càntics, el grup de dansaires de totes les edats preparen els passos dels ballets, el grup de teatre està assajant poemes, els alumnes de l'aula de música estan ultimant les peces que interpretaran, la banda ja té el repertori a punt i una colla de joves programen el recital de poesia i música Flors del Desvari.\nDestacar que celebrarem el dia Internacional dels Museus: 16, 17 i 18 amb l'entrada gratuïta a la Casa Museu Verdaguer i l'oferta Gastromuseu's que promocionen tots el museus de la comarca.


Me'n recordo: Isabel Obiols\nRecordo que la primera paraula llarga i complicada que vaig aprendre va ser festamanastació. Era cap al 1977 i ens acabàvem de mudar a un pis del carrer Ferran, al costat de la plaça Sant Jaume.\nRecordo i no recordo els txèbili-quèbilis. Recordo que, quan m’enfadava, amenaçava la família que me n’aniria amb ells. No recordo qui eren, ni quin aspecte tenien, ni d’on vaig treure’n el nom.\nRecordo que durant una època vaig compartir habitació amb la meva germana Maria. De nits ella es quedava llegint fins tard, però fèiem torns per aixecar-nos a apagar el llum. Un dia, que jo ja dormia, la Maria em va despertar perquè em tocava a mi. Em vaig mig incorporar i vaig intentar arribar a l’interruptor amb un gest, apuntant-lo a distància amb els dos índexs. Recordo que no va funcionar i que per un moment no ho vaig entendre.\nRecordo la Carme Gotsens, la nostra mestra de tercer, dient-me que si no callava m’enviaria en globus a la Cotxinxina.\nRecordo el Quico Sabaté i el meu pare preparant clares de cervesa amb gasosa en un porró a la cuina de Saifores. Quan queia el sol, seien al pati del darrere i bevien a galet. Començaven les vacances.\nRecordo les celebracions familiars. Quan brindàvem amb cava, algú feia “ji ji ji”, així, forçant un riure i tirant el cap enrere en un gest afectat, “com fan a les pel•lícules”. Acabàvem tots rient, però ara de veritat.\nRecordo quan la meva mare cuinava un plat especial. Un cop a taula, abans que ningú pogués dir res, ella ja ho havia fet: “Mmmmh, que bo!”\nRecordo el primer cop que vaig tenir por llegint un llibre. Em vaig espantar tant que vaig tancar-lo de cop i el vaig amagar a l’estanteria de l’habitació per no veure’l. El vaig exhumar al cap d’uns deu anys. Era un llibre de contes del tros de pa del Gerald Durrell.\nRecordo el dia que vam gravar una cançó per la careta d’una sèrie de TV3 amb els nens de l’escola de música del Zeleste i el Manel Joseph. Quan arribaven els aguts, em feien callar. Després, a la sèrie hi van posar una peça instrumental.\nRecordo un monitor d’unes colònies d’aquelles que organitzava l’Ajuntament. Els vespres ens feia parlar, com si fóssim petits adults, de coses serioses. Me’n recordo sovint, d’aquell monitor. David, crec que es deia.\nRecordo que la meva germana Joana em va portar amb ella i els seus amics a veure el concert del Bruce Springsteen al Camp Nou, l'estiu de 1988. Recordo el tiet Josep dient que un individu que es feia dir The Boss per força havia de ser un impresentable. Recordo que era impossible enfadar-se amb el tiet Josep.\nRecordo un vespre a l’Autònoma que, amb l’Eduard, anàvem a buscar els Catalans per tornar a casa. L’Eduard va dir que podia comptar els seus amics amb els dits d’una mà. Recordo que va afegir que jo era un d’aquells dits. Era hivern i feia força fred, però vaig notar una escalforeta que encara dura.


plaestanydigital.cat | Banyoles Televisió - "Buhos", "Seguirem" i "Morgat Morgat" seran els caps de cartell dels concerts de la 14a Festa Major de Porqueres\nEl tret de sortida de les festes serà el divendres 18 de maig amb el pregó a càrrec de la senyora Juanita Serra i els clàssics focs artificials amb les Gàrgoles de Foc i s’allargaran fins el dilluns 21 tancant-se amb la Gran Vedellada. Altres activitats destacades que es faran al llarg d’aquests quatre dies seran l’espectacle teatral de Peyu i Dani, la 13a exposició de flors, la 9a festa d’homenatge a la vellesa, el 14è aplec de primavera o la tradicional trobada de vespes que aquest any arriba a la seva 10a edició.\nPel que fa al cartell de concerts, la capçalera l’ocupa Buhos, que fa poc van treure el seu últim disc. A banda d’aquesta formació, també actuaran la banda de tribut a Obrint Pas, Seguirem, el grup de versions Albercocks i els banyolins Morgat Morgat i Roko Banana, entre d’altres grups emergents.\nDurant els dies de festa també hi haurà atraccions de fira a la zona esportiva, servei de tren pinxo per desplaçar-se i servei de bar a totes les activitats del Pavelló. També s’ha destacat que com que el servei de recollida porta a porta es veurà afectat pels talls de circulació d’alguns carrers propers a la zona esportiva, s’habilitaran contenidors de reciclatge per dipositar els residus generats aquests dies.\nLlegir 573 vegades\tDarrera modificació el Dimarts, 08 Mai 2018 19:54\nMés en aquesta categoria: « La 6a trobada esportiva per a la gent gran del Pla de l'Estany se celebrarà el dissabte 12 de maig a Camós Editen i reparteixen diferents punts de llibre per promocionar els productes singulars del Pla de l'Estany »


Aquest cap de setmana, 14 i 15 de gener, s’ha celebrat la setzena edició del Campionat de Catalunya de Clubs en Pista Coberta a Sabadell. A la jornada de diumenge, el Futbol Club Barcelona ha revalidat el títol autonòmic per equips tant a la categoria masculina com a la femenina. L’Agrupació Atlètica de Catalunya també ha revalidat el subcampionat en ambdues categories, i la tercera posició ha estat per la Joventut Atlètica de Sabadell en homes i l’ISS-L’Hospitalet en dones. Cal destacar el Rècord de Catalunya Juvenil de 4X200 m aconseguit per l’equip de relleus de l’ISS-L’Hospitalet amb un temps de 1’44”67 i amb un equip format per Sonia Nasarre, Marta Vilches, Alaba Villaronga i Neus Camins.| Com a actuacions individuals podem destacar a Miquel Quesada (JAS) que ha fet 1’52”28 als 800 m, Marc Bertran (AAC) amb 2,07 m en alçada, José Javier Ortega (FCB) amb 17,01 m en llançament de pes, Oyidiya Oji (ISS-L’H) amb 58”47 als 400 m, Mari Carmen González (CAL) als 800 metres amb 2’11”19, Tània Orloswky (AAC) amb 1,77 m en salt d’alçada, Marta Cot (CAL) amb 3,80 m en perxa i Débora Calveras (FCB) que ha saltat 12,83 m en triple salt. El dissabte 14 es va celebrar el campionat de la categoria B, on el CA Igualada i el Club Muntanyenc Sant Cugat han aconseguit la victòria a la categoria masculina i femenina respectivament. Aquest triomf significa l’ascens a la categoria A per a la propera edició.


Un Mataró no tan llunyà: Can Marfà obrirà a finals d’any com a Museu del Gènere de Punt\nCan Marfà obrirà a finals d’any com a Museu del Gènere de Punt\nMataró tindrà a finals d’any les primeres mostres del futur Museu del Gènere de Punt, a la nau petita de l’emblemàtica fàbrica de Can Marfà. Un conveni signat dilluns a quatre mans; Ajuntament, IMAC, Fundació Jaume Vilaseca i Caixa Laietana ha de donar pas a la creació d’una Fundació que gestioni el futur equipament que acollirà la que Baron defineix com “una col·lecció de maquinària sensacional, la millor d’Espanya”. Un cop les obres s’hagin finiquitat es traslladarà a Can Marfà la maquinària custodiada fins ara a la Vilaseca. L’obertura del futur Museu serà per fases i es treballa per anar-lo completant i modernitzant fins a aconseguir un discurs museístic que el converteixi en referent estatal. El Museu del Gènere de Punt és una de les tres puntes de llança que l’IMAC contempla per al futur Museu de la Ciutat a Can Marfà –encara sine die– juntament amb les col·leccions de l’Iluro Romana i de la dita ‘Ciutat Mediterrània’, ja visitables a Can Serra.\nEl conveni signat implica les parts a aconseguir que reeixeixi el projecte de Museu. “Em sento com el corredor de marató que duu 40 quilòmetres i li queden els dos més difícils”, explica Pere Vilaseca, president de la Fundació que no va amagar que la gestació del conveni han estat “unes negociacions no sempre fàcils i exigents”. Vilaseca, que va voler tenir un record pels enyorats Jaume Vilaseca i Josep Maria Bellavista, va mostrar-se il·lusionat amb el projecte. Joan Antoni Baron va assegurar que espera que la Generalitat se sumi a la Fundació, “el Conseller Mascarell hi va mostrar predisposició, sabem de la difícil situació pressupostària però creiem que el projecte val la pena”.\nUn Museu viu i per fases\nJosep Ibern, director general de Caixa Laietana ho va explicitar: “No volem un Museu inamovible estàtic sinó un de viu, que la gent visiti més d’una vegada”. El projecte museístic serà, doncs, ambiciós però sempre “condicionat a les situacions pressupostàries que sabem que són difícils”, va dir Joan Antoni Baron. En tot cas es té clara la prioritat de les parts per anticipar l’obertura per fases ja a finals d’aquest 2011, perquè el que ara es pot veure exposat a la Fundació Vilaseca es trobi a Can Marfà. “Volem que la gent entengui el que era una fàbrica tèxtil en tot el seu procés, per entendre una part essencial de la història de Mataró”, va dir Baron.\nFont: Tot Mataró\nEtiquetes de comentaris: fàbriques, Gènere de punt, industria, Llocs, notícies d' interès


La intèrpret eslovaca Monica Melcova tanca el FIOM 2019 amb un repertori per a orgue i trompa\n'Dissabte 24 d’agost, a les 21h, darrera actuació del IX Festival Internacional Orgue de Montserrat, a la Basílica de Santa Maria, amb entrada lliure '\nNou curs intensiu de formació d’organistes d’Església a Montserrat\n'Del 26 al 31 d’agost se celebra al Monestir de Montserrat el XXVII Curset de Formació Instrumental i Litúrgica '\nNova marató de donació de sang a Montserrat. Dissabte 7 de setembre, de 10 a 19h\n'Els donants tindran accés gratuït a l’aparcament, podran pujar de franc al cremallera, visitar el Museu i l’Espai Audiovisual, i fer una visita guiada a la Sagristia de la Basílica '\n24 d’agost 2019 Dissabte St. Bartomeu, apòstol Ap 21, 9b-14\nLa imatge que dóna avui l’Apocalipsi quan diu que Jerusalem: «Resplendeix com les pedres més precioses, com un jaspi de transparència cristal•lina.» Ens vol fer veure que n’és de gran i preciosa la fe que compartim tots plegats. Ben defensada per muralles i els fonaments de la qual són dotze apòstols: els enviats a anunciar i ser testimonis de la Bona Nova. No hi hauria fe sense que no hi hagués hagut aquests enviats; per això són els fonaments de la defensa que representa la muralla. Gràcies, Senyor, perquè heu enviat aquests homes que donen testimoni de la seva fe.\nHomilia de la Solemnitat de l´Assumpció de la Mare de Déu (15 agost 2019)\nFinestra oberta al Museu de Montserrat: Ramon Llovet\nJornada de donació de sang a Montserrat (7 de setembre de 2019)\nHomilia en l´aniversari de la Benedicció Abacial de l´Abat Josep M. Soler (13 agost 2019)\n18.08.19 Diumenge XX durant l´any ( C )\n15.08.19 L´Assumpció de la Mare de Déu\n13.08.19 Dimarts XIX durant l´any ( I ) - Aniversari de la benedicció abacial\n11.08.19 Diumenge XIX durant l´any ( C )\n04.08.19 Diumenge XVIII durant l´any ( C )


Granollers, capital de l’handbol català i mundial | A.C | GRANOLLERS | Handbol | L'Esportiu de Catalunya\nGranollers, capital de l’handbol català i mundial Granollers, capital de l’handbol català i mundial Granollers, capital de l’handbol català i mundial Granollers, capital de l’handbol català i mundial + Granollers, capital de l’handbol català i mundial E-mail\nGRANOLLERS - 7 setembre 2021 2.00 h\nHandbol. El Palau d’Esports serà el marc avui de les finals masculina i femenina de la supercopa de Catalunya, i al mes de desembre serà la seu principal del campionat del món femení\nGonzalo Pérez de Vargas i Antonio García després de la presentació de la supercopa de Catalunya que es va fer a Granollers FCH.\nGranollers, capital de l’handbol català i mundial Granollers, capital de l’handbol català i mundial Granollers, capital de l’handbol català i mundial Granollers, capital de l’handbol català i mundial Granollers, capital de l’handbol català i mundial E-mail\nLa ciutat de Granollers i el seu Palau d’Esports s’han convertit en l’autèntica capital de l’handbol català, i també mundial. A la pista vallesana es disputen avui les dues finals, la masculina i la femenina, de la supercopa de Catalunya, mentre que al desembre serà la seu principal del mundial femení, amb un gran nombre de partits de la fase de grups, la segona fase i la fase final en què es decidirà el títol. La pista vallesana també tindrà incursions europees amb la disputa de la lliga europea EHF del Fraikin Granollers.\nAvui mateix es posaran en joc els títols de la supercopa de Catalunya tant femenina –a la tarda– com masculina –al vespre–. En aquesta edició de la competició no s’han disputat semifinals com s’havia fet tradicionalment, per prudència sanitària. La festa de l’handbol català, tal com la va anomenar el president de la federació catalana, Jaume Fort, en la presentació, s’iniciarà amb la final femenina (18.30 h). En aquesta ocasió la disputaran dos equips de la divisió d’honor, el KH-7 Granollers i l’Handbol Sant Quirze, que va aconseguir un històric ascens a la màxima categoria. Un cop acabat el partit serà el torn de la final masculina (20.45 h), que enfrontarà dos equips de la lliga Asobal: el Barça, que va ser el campió de la lliga estatal i de la lliga de campions la temporada passada, i el Fraikin Granollers, que va acabar quart a l’Asobal. Els blaugrana han guanyat les vuit edicions que s’han disputat amb aquesta denominació, i els vallesans sempre han estat finalistes.\nGranollers és una ciutat d’handbol on s’han fet grans campionats i competicions, i que té el seu propi trofeu. Fa dues setmanes es va disputar el trofeu Ciutat de Granollers entre els conjunts locals i els campions de l’última lliga femenina i masculina. Els primers equips del BM Granollers van plantar casa al Super Amara Bera Bera (23-30) i al Barça (27-39).\nEn aquesta temporada el Palau d’Esports tornarà a vibrar amb la competició europea de clubs ja que el Fraikin Granollers disputa la lliga europea EHF. Aquesta darrera setmana ha jugat la primera eliminatòria, en què ha disputat els dos partits a casa per un acord amb el seu rival, i ha eliminat el conjunt nord-macedoni Prolet 62. Va guanyar el primer partit per 21-36 i gairebé va decidir l’eliminatòria, i va perdre el segon per 27-29. Avui es farà el sorteig de la segona eliminatòria (11 h) i el conjunt vallesà sabrà quin serà el seu pròxim rival.\nEl plat fort de la temporada d’handbol a la ciutat de Granollers i al Palau d’Esports serà el mundial femení, que es disputarà de l’1 al 19 de desembre. L’organització va decidir fa un temps que per qüestions de protecció sanitària arran de la pandèmia hi hauria menys seus de les previstes inicialment i Granollers es va veure beneficiada ja que també serà la seu de la fase final. Torrevella, Castelló i Llíria seran les altres seus en la primera i la segona fase de grups. La fase final, amb la disputa dels quarts de final, les semifinals, el partit pel tercer i quart lloc i la gran final que decidirà el campió, es disputarà a Granollers.\nEl KH-7 jugarà contra el Sant Quirze (18.30 h) i el Fraikin contra el Barça (20.45 h)\nFinal femenina. Avui\nKH-7 Granollers - Sant Quirze 18.30 h\nFinal masculina. Avui\nBarça - Fraikin Granollers 20.45 h\nGrup A de l’1 al 7 de desembre\nGrups I i III del 8 al 13 de desembre\nQuarts de final 14 i 15 de desembre\nSemifinals 17 de desembre\nTercer i quart lloc 19 de desembre\nFinal 19 de desembre\nEl KH-7 Granollers s’escapa a l’inici i s’emporta la supercopa de Catalunya\nEl Barça guanya el segon títol del curs, la supercopa de Catalunya\nEl KH-7 Granollers, des de l’inici\nSegon títol del curs del Barça\nL'Esportiu. Nacional 07-09-2021, Pàgina 7


El gen Gpr88, clau per tractar l’alcoholisme. Universitats i Recerca\nEl gen Gpr88, clau per tractar ...\nEl gen Gpr88, clau per tractar l’alcoholisme\nUn estudi en ratolins per analitzar el consum d’alcohol voluntari en funció de la inactivació d’un gen concret revela que el gen Gpr88 pot ser un objectiu potencial per desenvolupar fàrmacs per tractar l’alcoholisme. L’estudi ha estat coliderat per la Universitat Pompeu Fabra i el Douglas Mental Health University Institute al Canadà.\nAlcoholisme / THINKSTOCK\nA l’estudi es van usar ratolins als quals s’havia inactivat al laboratori el gen Gpr88 per comprendre quina funció fa. Els investigadors van observar que aquests ratolins presentaven un augment del consum voluntari i de la cerca d’alcohol tant quan se’n van utilitzar concentracions moderades com elevades. L’estudi va revelar, també, que aquest comportament només es produïa amb l’alcohol, ja que aquests animals no presentaven canvis referents a la cerca i el consum de menjars apetitosos.\nEl consum d’alcohol produeix una sensació plaent a causa de l’alliberament de dopamina al nucli accumbens, implicat en el circuit de recompensa, el qual provoca que, a partir d’un estímul extern que ens proporciona plaer, es vulguin repetir els comportaments o accions que el prorpocionen. Això no obstant, segons els investigadors, en els ratolins amb el gen Gpr88 inactivat l’alcohol té menys capacitat per augmentar la dopamina en aquest circuit. Per això els ratolins mutats n’haurien de consumir més quantitat per aconseguir uns efectes similars.\nD’altra banda, els investigadors van analitzar els patrons d’activitat en diferents regions del cervell dels ratolins en repòs mitjançant ressonància magnètica funcional (rs-fMRI) i van observar alteracions significatives en el sistema mesocorticolímbic. Concretament, van veure que aquestes alteracions tenien uns patrons molt similars als que s’observen en les persones que presenten un risc elevat de patir alcoholisme.\nPer tant, els investigadors conclouen que el gen Gpr88 podria ser una diana terapèutica d’alt interès per desenvolupar nous fàrmacs per al tractament de l’addicció a l’alcohol. Els tractaments disponibles en l’actualitat tenen una eficàcia limitada, i per això cal buscar noves estratègies per fer més efectiu el control de la malaltia.\nL’alcohol és la droga més consumida per joves i adults a la nostra societat. Actua mitjançant mecanismes complexos i el seu consum crònic produeix alteracions en l’expressió de diversos gens a les àrees del cervell responsables del sistema de recompensa, les emocions i la presa de decisions.\nLa recerca ha estat realitzada pels investigadors Rafael Maldonado, cap del Laboratori de Neurofarmacologia de la Universitat Pompeu Fabra, i Brigitte Lina Kieffer, del Douglas Mental Health University Institute.\nSami Ben Hamida et al., Increased Alcohol Seeking in Mice Lacking Gpr88 Involves Dysfunctional Mesocorticolimbic Networks,\nBiological Psychiatry (2018). DOI: 10.1016/j.biopsych.2018.01.026


Joan Isaac i Sílvia Comes repasen l’obra poética i musical de Silvio Rodríguez en ‘Nits al Claustre’ – Les Bandes de Música\nJoan Isaac i Sílvia Comes repasen l’obra poética i musical de Silvio Rodríguez en ‘Nits al Claustre’\nLa programació de ‘Nits al Claustre’, el cicle que se celebra cada any al claustre del Museu de Belles Arts de Castelló continua amb l’actuació, dijous 23 de juliol a les 22.30 hores, de Joan Isaac i Sílvia Comes.\nEl concert és un repàs a l’obra poètica i musical del cubà Silvio Rodríguez. Un treball artesanal immens i amb un respecte absolut per la seua poètica i per l’emoció que transmeten les seues cançons. Joan Isaac i Sílvia Comes tradueixen al valencià aquest gran mestre de la cançó universal amb rigor i respecte per l’obra original, com un homenatge a un dels més grans cantautors vius, i en revisen cançons de totes les èpoques des d»Unicorn’ o ‘Petita serenata diürna’, fins a petites joies del seu extens repertori i d’una bellesa extraordinària.\n‘Cita amb àngels’ és el títol del disc que recull el repertori que Sílvia Comes i Joan Isaac ens oferiran al claustre del Museu de Belles Arts, des de la nuesa escènica de només dues veus i una guitarra, que componen un espectacle de gran contingut emocional.\nL’entrada al concert és gratuïta fins que es complete l’aforament que enguany s’ha vist reduït per les mesures de distanciament físic derivades de la crisi de la COVID-19.


Escrit per Frederic Mengual\nQuines opcions tenim per al diumenge? Quines fan bascular el País Valencià cap a la República Valenciana, cap al Dret a Decidir? Entenent la República com a projecte democràtic al servei del poble, aquell que produeix la riquesa i ho fa per viure dignament. Volem un país on tots i totes passem de la representació del sainet tetra-anual, al Dret a Decidir col·lectivament i de forma activa, apoderades i diverses. Com a poble que som on mai hem baixat els braços, com la Flama del Canigó sempre encesa.\nDe les opcions parlarem de les que tenim el diumenge. És evident, dia a dia tenim moltes d'opcions de militància, activisme i d'apoderament individual i sobretot col·lectiu. Tenint clar que no considere com a opcions el PP, el PsoE o Ciutadans, per consignar-se en contra el Dret a Decidir i a favor del status quo.\nAleshores, com a opcions personals són la coalició A la Valenciana i el PACMA. De la segona destaquem, l'animalisme com a ideal i vegetarianisme com a pràctica contra una societat depredadora d'animals, depredació invisibilitzada i motor important del capitalisme.\nDel que em sembla una debilitat és la reproducció del imaginari territorial espanyol i la renúncia a la llengua per considerar-la element conflictiu, quan el respecte als animals de parla valenciana també ha de ser al programa.\nDe la coalició A la Valenciana en podem tenir unes reserves: pel paper secundari que juga el nacionalisme valencià, per la paperassa de Podemos a Catalunya com a fre de l'independentisme i principalment com a retenidor del nacionalisme sense estat  com deia Fuster amb voluntat alliberadora. Segona finalitat principal de la coalició, reformar Espanya, la viacap a una hipotètica reforma federal d'Espanya mil vegades reivindicada des de la perifèria i negada sempre des del centre detentor del poder. És eixe, el paper dels valencians i valencianes? Apareixem com a espectadors, això sí, versant Estellés. L'atzucac d'una segona transició per no buscar la nostra pròpia via, sort als qui jugueu al camp contrari, però tampoc li veig eixida possible.\nCom sempre, quan alguna opció té possibilitats de guanyar el partit, troba amistats a totes bandes i programes amb línies roges. En efecte i defecte línies solubles per la via constitucionalista. El diumenge tenim l'oportunitat de tancar eixa via i acumular oxigen per estirar de la corda cap al nostre costat. Que li ho diguen a Tsipras si amb guanyar estava tot fet.\nMembre de la JODaD


Revivint l’amfiteatre de les passions | FET a TARRAGONA\nPublicat el 22 de Juliol, 2013\nDurant el recorregut per l’Amfiteatre, coneixem els “cinc millors gladiadors de la província”.\n“Tarraco quanta fuit, ipsae ruinae docent”. Amb aquesta cita, l’historiador Pau Orosi explicava que la grandesa de Tarragona la mostren les seves pròpies ruïnes. L’afirmació no ha perdut l’essència, malgrat l’incessant pas del temps, que lentament, però de forma inexorable, va esborrant l’emprempta dels nostres ancestres. Contemplant els vestigis de la capital de la Hispània Citerior podem ser conscients, encara avui dia, d’un passat gloriós, ostentós, en el qual la ciutat ha continuat emmirallant-se durant segles.\nUn dels espais del patrimoni històric romà que conservem i que sol impressionar més és l’Amfiteatre. Construït l’any II dC, es calcula que podia acollir entre 10.000 i 14.000 persones. Imponent. La seva situació geogràfica també és envejable. Prop de la Via Augusta, que va de Roma a Cadis; prop de la platja, per poder desembarcar tot tipus de materials i bèsties; amb unes vistes privilegiades al Mare Nostrum; i fins i tot en un lloc estratègic per aprofitar l’orografia i un massís rocós per formar les grades.\nFulvia Celera explicant-nos detalls d’un dels espais més emblemàtics de la Tàrraco romana.\nAvui ens hi acostem per fer renàixer de sota les pedres costums, tradicions i anècdotes de temps pretèrits. No ens calen màquines del temps ni gestes paranormals per retrocedir uns quants segles i posar-nos en la pell dels nostres avantpassats. La recreació i, sobretot, el treball acurat durant anys i panys d’historiadors i estudiosos, ens ajuden a despertar la nostra imaginació amb una mica més de criteri, amb més versemblança. És una de les activitats programades al llarg de l’estiu al cicle “Tarragona, Història Viva”.\nAve Salve. Fulvia Celera, reconeguda sacerdotessa flamínica de Tàrraco, ens saluda en la seva llengua materna, el llatí, que tothom considera mort i enterrat, però que està present en els fonaments de la nostra parla. Tot seguit, es presenta i ens pregunta, amb incredulitat, per què hem vingut avui a l’Amfiteatre. “L’espectacle és demà, encara ho estem preparant tot”, ens explica. Aprofita per fer-nos dentetes: “Serà una festa que es recordarà durant molt de temps”, assegura. Es tracta de celebracions molt especials que se solen fer quan algú és escollit com a magistrat de Tàrraco.\nPRESÈNCIA DESTACADA DEL SEXE I LA VIOLÈNCIA\nEls “venators” (caçadors) preparant-se per enfrontar-se amb tot tipus d’animals.\nParlem sobre gladiadors, caceres i execucions públiques. Passions desfermades en l’amfiteatre de les pulsions, on el sexe i la violència tenen una presència destacada i la sang dels ferits es converteix en beguda pal·liativa.\n“Els gladiadors ens tornen boges”, reconeix la sacerdotessa, que tot seguit ho justifica assegurant que ells són els especialistes en fer servir el gladius, és a dir, l’espasa. Fulvia somriu, deixant-nos entreveure el marcat component fàl·lic de l’expressió. També ens explica que “el que més abunda als voltants de l’amfiteatre és la prostitució”. Esclaves o dones lliures amb pocs recursos econòmics que aprofiten qualsevol racó fosc per dur a terme tot tipus de pràctiques sexuals.\nDemà executaran dues cristianes, que són qualificades de “traidores”, heretges. També lluitaran entre ells “els cinc millors gladiadors de la província”. Observem com s’entrenen als crits de pugnate (lluita) i tate (atureu-vos, calma). Ens expliquen que es preparen amb espases de fusta i llances de cuir perquè “les ferides d’avui” els “costarien la vida demà”. Durant l’espectacle també es podran veure, entre d’altres, lleopards, lleons i elefants.\nEls gladiadors, abans de l’entrenament durant la vigília a la lluita (“Vigília Munus”).\nLES DONES, AMB ELS “POLLOSOS”\nA l’Amfiteatre tothom hi té cabuda, però a cadascú li correspon un lloc determinat, en funció del seu estatus social. Els flamens i els alts magistrats, se situen al pulvinar, a la tribuna. En front, hi ha les sacerdotesses, les magistrades i l’editor (la persona que paga les despeses de la festa), que té el “privilegi” d’asseure’s amb les senyores de la classe benestant. A les grades que estan més a prop de la sorra, hi trobem els homes del senat local, i a les mitjanes, soldats, pagesos, comerciants…pel que fa als més pobres (pidolaires, esclaus), se situen, a la part més elevada, al galliner.\nEn temps d’August (63aC-14dC), primer emperador de Roma, els espectadors no tan sols es col·loquen segons el rang social, sinó també en funció del gènere. Les dones es veuen obligades a compartir espai amb els “pollosos”. Fulvia ens ho explica, indignada, tot i que ràpidament puntualitza que “en ciutats provincials com Tàrraco no se sol complir, i les dones s’asseuen amb els respectius marits”.\nLA CÀRREGA DE VELLA CIVILITZACIÓ\nL’espectacle és d’allò més interessant, i funciona molt bé, malgrat el català macarrònic usat en algunes parts de l’explicació i alguns problemes tècnics amb el so. Aplaudiments al final de l’acte. Són molts els qui aprofiten per fer-se una foto amb els gladiadors. D’altres tornem cap a casa, satisfets amb els coneixements adquirits, prenent consciència de la nimietat de les nostres vides en el marc d’una història mil·lenària, i rememorant aquella frase que l’il·lustre Manuel de Montoliu va escriure al pròleg del Llibre de Tarragona (1953): “Som vells en la civilització els tarragonins”. I és ben cert.\nI, de fet, això provoca una mena d’efecte doppler. La grandesa del passat de la Colonia Iulia Urbs Triumphalis Tarraco encara ressona en la nostra oïda col·lectiva. Montoliu ho explica de forma pràcticament immillorable, i ens parla d’una càrrega històrica difícil de suportar: “Fàcilment es comprèn que amb aquesta enorme càrrega de vella civilització que porten a l’espatlla, se sentin els seus fills i els seus habitants materialment aclaparats i impotents per a emular l’exemple dels seus avantpassats”. Capacitats o no —i amb la voluntat o no— de cercar horitzons ambiciosos que puguin ser anàlogs amb temps pretèrits, el més bonic és disposar de l’oportunitat de coneixer part del nostre passat, ni que sigui tan sols una mica.\nL’historiador de la batalla de l’Ebre\nVisita guiada a Centcelles i el Pont del Diable\n2 respostes a “Revivint l’amfiteatre de les passions”\n22 de Juliol, 2013 a les 10:34 am\nA http://virtual.tarragona.cat podeu visitar virtualment aquests monuments\n29 de Setembre, 2016 a les 9:56 am\nA http://virtual.tarragona.cat podeu visitar virtualment aquests monuments.\nI ara estrenen el recorregut pel Circ i el Pretori amb nou sistema que permet entrar amb dispositius mòbils i ulleres VR


El bloc d'Enric: Pareix que els tambors de guerra tornen a sonar\nPareix que els tambors de guerra tornen a sonar\nL'actualitat tant a dins de l'Estat com a nivell internacional està calenteta del tot.\nPel que fa a la primera, es nota que les eleccions municipals s'acosten. Tinc moltes coses al cap sobre açò i com s'està notant tant a Sueca (pel que fa a les notícies que m'arriben des d'allí) com a la resta de l'estat, sobretot, amb el dubte de què passarà amb el procés de pau -que té tota la pinta de ser irreversible- i el nou partit creat per l'esquerra abertzale: Sortu. A vore si promptet tinc temps per posar ací alguna reflexió sobre tot açò.\nPel que fa a la segona, per una banda encara estem a l'espera de vore l'alcanç real del que ha passat al Japó. Canvi climàtic o no, ja fa temps que determinada gent fa força per acabar amb l'ús d'energia nuclear degut als perills que un mal funcionament (fortuït o com a conseqüència d'un desastre natural com aquest) pot ocasionar o pel tema dels residus radiactius generats. Encara no s'ha trobat la manera d'eliminar-los així que s'optà bé per soterrar-los baix càmeres (nintxos, taüts) de formigó d'alta seguretat o enviar-los als països en vies de desenvolupament. El problema, com sempre, està en com es sostén la vida actual (al nivell de desenvolupament i de despesa energètica que tenim) sense l'energia nuclear. Ahí està el problema i ahí està la prostitució del debat. Cal anar un pas enrere i qüestionar-nos a quin nivell -energètic- volem (o més bé podem, com a éssers vius dins del planeta terra) viure. Siga com siga, en algun moment s'haurà de replantejar el tema si volem, altra vegada parlant en termes d'espècie, continuar existint. També pot ser que ens dóne igual i que volguem viure en la forma en la que ho fem a pesar de que açò pot acabar-se més prompte que tard. Qui vinga darrere ja s'apanyarà, vaja.\nA banda del que ha passat al Japó, la cosa a nivell internacional està calenteta del tot (també) pel que està passant a Libia. Pareix que els tambors de guerra tornen a sonar prop d'Europa. Ara, amb una diferència substancial, pareix que ja no són els Estats Units qui promouen una resolució que justifique la intervenció al país sinò que aquesta està feta per dos dels tres països més importants a això que anomenen el vell continent: Anglaterra i França.\nEl tema, resumint molt i en lo poc que jo sé, és que les "revolucions socials" a Egipte i Tunisia s'escamparen fins Libia i pareixia que el toti, Gadafi, anava a caure com una fitxa de dominó. Mentre el suport als "revolucionaris" anava creixent en la premsa internacional i pareixia que estava tot fet, Gadafi fa una ofensiva militar que encara perdura (almenys fins ahir) i recupera posicions arrassant als "rebels" allà on estaven. A tot açò, entre miges, els rebels expulsen una "delegació" de militars anglesos que arribaren allà armats fins les dents. Pareix que no volen intervencions exteriors però, per altra banda, algun diari trau a la llum converses entre un diplomàtic anglés i els líders guerrillers on aquest venen a dir-los que, home, les coses no es fan així. Haveren pogut ser més cautes i disimular un poquet. Açò va ser al principi de la correguda.\nCom que conforme avança, els rebels són aplastats, l'ONU acaba pactant una resolució que pareix ser el primer pas per una intervenció militar extrangera en Libia.\nDit açò, jo em plantege el mateix que quan s'invadí Irak, Afganistan, etc. La qüestió principal no és que el que hi haja siga un fill de puta sinò com determinem qui és un fill de puta i qui no. Perquè si atenem al que ha anat passant històricament el criteri no és, ni molt menys, uniforme. És més, com a conseqüència de la globalització mediàtica i la uniformització conseqüent, podriem dir que els fills de putes "no nacen sino que se hacen". És a dir, ú no és mal o bò perque fa una cosa bona o mala sinò ho és en el moment en que a algú li interessa que ho siga. Qui recolzà els Talibans (armant-los i omplint-los les butxaques) durant la invasió Rusa d'Afganhistan? Qui recolzà Sadam als començaments? I, per últim, per tornar al que ens ocupava, qui ha estat recolzant Gadafi fins fa poc d'un mes?\nI ja posats, podem estirar un poquet més el fil, per què ja no és recolçat? qüestió d'interessos i d'oportunisme, tal volta?... crec que ni és la primera ni serà l'última, volaltres que penseu?\ncom que la memòria és capritxosa, ací van unes fotos que he trobat per a refredar-nos-la... altra vegada, més val una imatge que mil paraules...\nPublicat per Enric a 15:39\ncollons que fotos!!!!!!!!!!!\n18 de març de 2011, a les 23:35


FORMES FÀCILS DE PERDRE GREIX | Bfit Figueres\nESMORZAR AL MATÍ\nAquelles persones que no esmorzen al matí són més propenses a ser obesos. La primera de les menjars, ha de ser la més contundent. En un estudi publicat per l'American Journal of Epidemology, els voluntaris van centralitzar en el seu esmorzar entre un 22 a un 55% del total de calories diàries i van guanyar només 770 grams de mitjana durant 4 anys. Mentre que aquells que només desitanaron un 11% del total de calories diàries a l'esmorzar van guanyar gairebé 1,5kg.\nEl fet de treballar assegut o de peu pot jugar un paper tan important com fer una rutina d'exercicis o no fer-la. Els investigadors de la Universitat de Missouri han descobert que la inactivitat durant 4 hores o més provoca un lleuger descens de l'enzim que controla el metabolisme dels greixos i el colesterol. Per mantenir l'enzim activa i augmentar la crema de greixos, s'ha de trencar amb els períodes llargs d'inactivitat, per exemple, aixecant quan parlis per telèfon.\nMENJAR MÉS PROTEÏNES\nEl teu cos necessita proteïnes per mantenir la massa muscular magra. Uns investigadors van sostenir que l'actual ingesta recomanada de proteïnes (0,36 grams per kg de pes corporal), és lamentablement inadequada per a qualsevol persona que realitzi entrenament de resistència i es recomana a les dones ingerir entre 0,54 grams i 1 gram de proteïnes per cada kg de pes corporal.\nÉs recomanable afegir una porció de 85 grams de carn magra i 2 cullerades de nous o 227 grams de de iogurt baix en greix en els teus esmorzars i berenars. La investigació demostra que les proteïnes poden augmentar fins a un 35% la crema de calories després de dinar.\nNO FER DIETES RESTRICTIVES\nNo es tracta de menjar menys, sinó de menjar més, més aliments rics en nutrients per a mantenir-ple tot el dia. Si l'escassetat d'aliments (referint-nos a una dieta restrictiva) contínua, començaràs a cremar teixit muscular. El teu metabolisme s'alentirà encara més i el greix guanyarà més territori.\nANAR AL LLIT AVIAT\nUns investigadors finlandesos van estudiar a grups de bessons totalment idèntics i van concloure que en cada grup de bessons, el bessó que dormia menys i estava sota més estrès tenia més greix visceral.\nLLUITES CONTRA EL GREIX AMB FIBRA\nLes investigacions demostren que amb una mica de fibra pots cremar fins a un 30% més el greix. Els estudis mostren que aquelles persones que mengen més fibra guanyen menys pes amb el temps. Es recomana ingerir uns 25 grams de fibra al dia.\nLa hidratació és crucial per perdre pes. Totes les reaccions químiques del teu cos, incloent el metabolisme, depenen de l'aigua. Si estàs deshidratat, és possible que cremis fins a un 2% menys de calories, d'acord amb investigadors de la Universitat de Utah. Cal beure alemnos entre 1,5l i 2l d'aigua al dia.


BBVA redueix l'ERO a Catalunya Banc de 99 persones, fins a les 1.901 - Empordà\nSegons els sindicats\nBBVA redueix l'ERO a Catalunya Banc de 99 persones, fins a les 1.901\nUGT denuncia la "manca de voluntat" de la direcció de trobar una sortida acordada\nACN 15.07.2015 | 22:43\nLa direcció de BBVA ha comunicat als representants dels treballadors de Catalunya Banc en una reunió mantinguda aquesta tarda que rebaixa el nombre d'acomiadaments previstos a l'Expedient de Regulació d'Ocupació posterior a la compra de l'entitat financera catalana de 2.000 a 1.901 persones. També s'ha compromès a trobar una fórmula alternativa per "recol·locar d'alguna manera" -segons es llegeix a una nota feta pública per la UGT- els 294 empleats de Legacy, "però sense concretar-la". Tot això, afegeix el sindicat, supeditat a un acord global abans del 31 de juliol.\nLa Unió General de Treballadors lamenta que en cas que s'arribés a aquest acord global "encara caldria resoldre" la situació dels 1.607 empleats més de Catalunya. Per aquest motiu els representants dels treballadors han demanat a la direcció que ampliïn la proposta de prejubilacions incorporant-hi els empleats que hagin complert 53 anys a 31 de desembre del 2015 i que millorin les propostes de sortides.\nSegons els sindicats, la direcció de l'empresa ha trobat "desproporcionada" la proposta sindical a l'entorn de les sortides i ha insistit que BBVA no pot oferir vacants a Catalunya ni reduir el nombre d'acomiadaments.\nAtesa aquesta nova situació, la representació laboral es reunirà divendres per decidir el posicionament en aquest nou context negociador.


La Fira: De Santa Clara al Parc Ribalta - Fira del Llibre de Castelló\nLa Fira: De Santa Clara al Parc Ribalta\nLa 38 Fira del Llibre de Castelló 2022 arriba enguany amb una serie de canvis destinats a millorar l’experiència. El canvi d’ubicació és una de les principals novetats d’aquesta edició. Després de més de 25 anys celebrant-se a la Plaça de Santa Clara, l’edició de 2022 passarà a realitzar-se en diferents espais del Parc Ribalta de la ciutat de Castelló. Un emplaçament cèntric i accessible.\nLa nova ubicació permetrà disposar d’un espai verd, esponjós, obert, insert a la natura i amb la presència de la beneïda aigua. Els llibres, com les plantes, aporten vitamines, antioxidants i propietats terapèutiques.\nDe la mà de la Fira del Llibre de Castelló, el Parc Ribalta es converteix així en un parc il·lustrat al cor de la ciutat, en un entorn privilegiat. La cita serà del 29 d’abril al 8 de maig.\nLa nova ubicació al Parc Ribalta permetrà ampliar la Fira. Hi haurà més espais per a la venda i la realització d’activitats.\nDe la carpa central de Santa Clara, enguany es passarà a la instal·lació de cassetes individuals per a cadascuna de les llibreries, editorials i entitats participants. Canvia, doncs, el model d’exposició i venda de llibres.\nEls llibreters, els autors, els lectors transitaran al llarg del passeig que comença en la plaça del Fanal, tan ben il·lustrada al cartell d’enguany, obra d’Alberto Val. El templet musical està al costat.\nAmb aquest canvi, la Fira del Llibre de Castelló facilita la presència dels protagonistes. Les característiques del Parc Ribalta permeten que cadascú puga mostrar la seua proposta específica i es produeix una diversificació molt biològica.\nA més, el Parc Ribalta facilita la realització de moltes activitats culturals i de foment del llibre i de la lectura, que donen nova vida a la Fira. A les casetes dedicades a l’exposició i venda de llibres, cal afegir un espai per a la presentació de llibres, conferències i taules redones; un altre espai per a activitats infantils, actuacions teatrals i de música, i un altre per a l’atenció al públic. Els autors signaran llibres dins de les casetes i també en un espai habilitat per a l’ocasió.\nEl dinamisme serà una de les principals característiques al Parc Ribalta. Un certamen que és un focus d’atracció i una cita imprescindible per a qualsevol persona interessada en la lectura, els llibres i la cultura en general. Un referent cultural de la ciutat. Al Parc Ribalta de Castelló. La Fira del Llibre de Castelló, del 29 d’abril al 8 de maig,\norganitzada pel Gremi de Llibreters de Castelló i Comarques amb el suport de l’Ajuntament de Castelló, la Diputació de Castelló i la Generalitat Valenciana. Vols participar?


El Govern supedita el Logis Penedès al consens del territori\nRepresentants de la Unió Empresarial del Penedès es reuneixen amb el president de la Generalitat\nEl president de la Generalitat, Carles Puigdemont, va confirmar aquest dimarts que el macropolígon logístic que la Generalitat vol construir al Baix Penedès només serà una realitat si el projecte obté el consens de tot el territori, condició que ara no es dóna. El conseller d'Empresa i Coneixement, Jordi Baiget, va precisar que la Generalitat treballa en el redimensionament del projecte per reduir-ne l'impacte i aconseguir el vistiplau de tots els ajuntaments implicats. Puigdemont i Baiget es van reunir dimarts al Palau de la Generalitat amb la junta directiva de la Unió Empresarial del Penedès (UEP), encapçalada pel seu president, Santi Carda.\nLa patronal va exposar al cap de l'executiu català les principals preocupacions d'aquest territori en matèria d'infraestructures, mobilitat i la creació de noves empreses. El president Puigdemont va lamentar que la falta d'inversió de l'Estat en matèria d'infraestructures a Catalunya condemni territoris com ara el Penedès a perdre competitivitat. “D'esquena al Mediterrani no hi ha possibilitats de recuperació econòmica”, va sentenciar el cap de l'executiu.\nEl president Puigdemont i el conseller Baiget, al Pati dels Tarongers amb la delegació de la junta directiva de la UEP. CEDIDA.


Casa Guido Transfer Airport 24/24 h Bergamo Itàlia - Ofertes d'hotels amb els MILLORS DESCOMPTES EN LÍNIA\nVIa Luigi Einaudi 1, Bergamo Suburbs, Bergamo, Itàlia, 24123 - Veure al mapa\n"Comfort, stylish interior, beautiful view outside the window..."\nIdeal tant per a la diversió com per al relax, Casa Guido Transfer Airport 24/24 h es troba a la zona de Bergamo Suburbs de la ciutat de Bergamo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Casa Guido Transfer Airport 24/24 h, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen transport hotel/aeroport, habitació familiar, ascensor, servei de llançadora.\nL'ambient de Casa Guido Transfer Airport 24/24 h es reflexa en cada habitació. calefacció, balcó/terrassa, aparell de televisió, nevera, banyera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Casa Guido Transfer Airport 24/24 h.\nCal que informeu el Casa Guido Transfer Airport 24/24 h de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (94) Parelles (18) Viatgers en solitari (1) Famílies amb infants petits (26) Famílies amb infants grans (24) Grups (25)


Diari d'un captaire moral: Àliens i musclos a Sète\nM'agraden les poblacions rodejades d'aigua per totes bandes. Sète, com Cadis o Venècia, està encaixonada entre el llac Thau i el mar, comunicada amb el continent per un petita llenca de terra que tot just permet el pas del ferrocarril i de la nacional. Les poblacions que són avortaments d'illes tenen una aire desvalgut, un finsiterranisme vital molt atractiu.\nHi ha boira quan hi arribo al matí. La humitat és molt alta. El mont Saint Clair s'insinua entre la boira i realment s'entén que els mariners el veiessin com una balena amenaçadora i bategessin el poble amb nom de cetaci. Per dinar prenc uns musclos farcits à la sétoise, amb carn i ou, davant del canal.\nPer la tarda visito el cementiri marí del poema de Valery. És un poema que, sota la imatgeria del repòs etern, destil·la una gran tortura dialèctica. Com a les grans odes de Keats, Valery utilitza l'espai del poema com a ring on s'estomaquen diverses veus poètiques, mentre, per sobre de tot:\n"la fulguració sembra, serena, / sobre l'altura un sobirà menyspreu"\nAra per ara, sobirà menyspreu podria ser la meva divisa. És inútil mirar d'enganyar-me: Sète no es Venècia. Venècia queda molt lluny. No puc evitar veure la lletjor en les coses, em salta a la cara com àliens esventrant la realitat. Com ara aquest cementiri que no val gran cosa o aquest vers cursi del poema de Valery que ho esguerra tot: "Le vent se lève !... il faut tenter de vivre !" "Intentar viure" no és viure. És convertir la vida en una retòrica perifràstica.\nAquest vers em fa dolorosament conscient que aquesta meva escapada tardoral no és res més que un "intent de viure".\nPublicat per XZ a 12:47 p. m.\nMentre el vent es "llevi", s'ha d'intentar. Sí\n地交友视频棋牌游戏中心-金游世界 ha dit...\nFashion jewelry ha dit...


per Meritxell M. Pauné 30 d’octubre de 2019 13:03 Última actualització: 14:30\nERC reivindica que la cessió a la ciutat de la prefectura de la Policia Nacional per fer-hi un museu de la repressió franquista és "un compromís polític" que s'ha de fer efectiu sí o sí perquè ho va aprovar el 2017 al Congrés dels Diputats amb el suport de tots els grups parlamentaris excepte el PP. Ja s'havia debatut el 2005 i el 2008 a la cambra espanyola a petició d'ERC i fa dos anys, a la tercera, els socialistes hi van votar a favor. Ho ha recordat aquest dimecres el cap de files municipal, Ernest Maragall, en una roda de premsa davant la polèmica comissaria. A més ha remarcat que el grup municipal de Jaume Collboni també va donar suport a la cessió fa només 7 mesos al plenari de Barcelona.\nPer això Maragall ha assegurat que va rebre amb "estupefacció" la desautorització de la tinenta Laia Bonet (PSC) i les crítiques de la vicepresidenta espanyola Carmen Calvo (PSOE) a la petició de reubicació del regidor de Ciutat Vella, Jordi Rabassa (BComú). Per "aclarir la diferència de posicions al govern municipal", Maragall ha anunciat que ERC portarà a votació a les comissions de novembre una proposició sobre l'inici de tràmits per la cessió de l'edifici.\nAixí, s'ha mostrat convençut que la moció "s'aprovarà", és a dir, que els comuns hi votaran a favor. La prefectura, doncs, podria ser un nou cas de vot diferent dels dos membres del govern després de la declaració de rebuig a la sentència de l'1-O i la creació d'una comissió d'investigació al Congrés sobre els atemptats del 17-A. "Allò segueix pendent, es va aprovar i va comptar amb el suport del PSC", ha insistit Maragall, que creu que efectivament l'Estat farà efectiu el trasllat i la ciutat "aplaudirà" la cessió.\nEn vista de les pràctiques policials dels darrers dies, veu encara més urgent reclamar la cessió "per coherència, rigor i respecte per nosaltres mateixos". "L'experiència d'aquests dies ens obliga a reviure i a prendre consciència de la història d'aquest edifici", ha argumentat.\nDurant la roda de premsa un vianant espontani, amb vestit i corbata, ha cridat un sonor "¡Viva España!" mentre passava pel costat de Maragall. El regidor gairebé no s'ha immutat: li ha dit "adiós, adiós" i ha seguit amb el seu discurs. En canvi un altre vianant que s'havia aturat a escoltar de què anava la roda de premsa li ha respost per iniciativa pròpia: "¡Viva los tontos!". La interrupció ha quedat en una simple anècdota, però no deixa de reflectir les passions que desperta aquesta comissaria icònica de l'Estat franquista per les tortures i interrogatoris que s'hi feien als dissidents arrestats.\nBarrufet rondinaire Fa 1 mes\nferreret Fa 1 mes


IB3 | Atlètic Balears, Formentera i Penya volen escapar del descens\nAtlètic Balears, Formentera i Penya volen escapar del...\nPortada > esports > Atlètic Balears, Formentera i Penya volen escapar del descens\nAtlètic Balears, Formentera i Penya volen escapar del descens\nManix Mandiola cercarà el seu primer triomf a la banqueta blanc-i-blava en la visita a un rival directe, l'Olot\nMandiola cercarà la primera victòria en el segon partit a la banqueta blanc-i-blava. Els balearicos viatgen a Olot per enfrontar-se a un rival directe per la permanència. Els catalans ocupen lloc de promoció amb tres punts més que l’Atlètic Balears.\nPartit vital per al conjunt de Mandiola que podreu seguir en directe a IB3 Televisió. Carl Klaus és la principal novetat a la convocatòria i entra a una llista per primera vegada aquest 2018. No viatgen els lesionats Sergio Sánchez i Alberto Villapalos.\nAmb necessitat de sumar de tres en tres també hi ha el Formentera. Com l’Atlètic Balears, els de Juan Arsenal ocupen posició de descens, però amb tres punts més que els mallorquins. Serà el tercer partit en una setmana per als formenterers, després de l’empat aconseguit al Collao i la derrota per 3 a 0 en el partit ajornat davant l’Ontinyent. El porter Lindhart encara no té el trànsfer per enfrontar-se al Cornellà, mentre que Quico, Omar, Dailos i Fobi són baixa per lesió.\nAmb urgències afronta també la jornada la Penya Esportiva Santa Eulària, que viatja a Sabadell com a penúltim, amb els mateixos punts que l’Atètic Balears, però en clara línia ascendent amb tres victòries, dos empats i només una derrota en les darreres sis jornades. Marc Fraile i Raul Gomez no han entrat a la convocatòria.


Complexe Zitouna Apartment Tunis Tunísia - Ofertes d'hotels amb els MILLORS DESCOMPTES EN LÍNIA\nComplexe Zitouna 96 Avenue Liberte, Centre de Tuníssia, Tunis, Tunísia, 1074 - Veure al mapa\nMés informació sobre Complexe Zitouna Apartment\nIdeal tant per a la diversió com per al relax, Complexe Zitouna Apartment es troba a la zona de Centre de Tuníssia de la ciutat de Tunis. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Complexe Zitouna Apartment asseguren una estada plaentera als seus clients. Els clients de l'hotel poden gaudir de instal.lacions per a minusvàl.lids, servei d'habitacions, transport hotel/aeroport, habitació familiar, restaurant.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, mini bar, balcó/terrassa a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Complexe Zitouna Apartment.


Espanya, el segon país més pessimista de tot Europa sobre la tornada a la normalitat d'abans de la Covid - À Punt\nEspanya, el segon país més pessimista de tot Europa sobre la tornada a la normalitat d'abans de la Covid\nEl 45% de la població espanyola creu que queda més d'un any encara perquè puga recuperar la vida que portava prèviament a la pandèmia de coronavirus, segons una enquesta d'Ipsos elaborada en una trentena de països.\nUn grup de joves pren un bany a la platja de la Malva-rosa de València / Kai Försterling (Efe)\n14 d'abril 2021 - 12:29\nEl 45% de la societat espanyola considera que passarà més d'un any fins que puga tornar a la vida que portava abans de la pandèmia, segons revela una enquesta que ha elaborat la companyia d'investigació de mercats Ipsos per al Fòrum Econòmic Mundial en una trentena de països de tot el món. El percentatge converteix Espanya en el segon país europeu, després d'Itàlia, més pessimista respecte a la tornada a la normalitat.\nAmb una mostra de més d'un miler de persones en cada un dels territoris en què s'ha desenvolupat, l'estudi apunta també que la població espanyola és igualment pessimista sobre el control de la pandèmia: el 47% està convençuda que el govern i les autoritats sanitàries tardaran més de dotze mesos a encarrilar la situació. En aquesta qüestió, el nostre país repeteix com el segon del continent europeu on hi ha menys optimisme, ara per darrere de Suècia (49%).\nA més de la incertesa generalitzada, l'impacte econòmic i la falta de mobilitat, el 51% dels espanyols i les espanyoles afirma que la seua salut emocional i mental ha empitjorat des de l'inici de la pandèmia. En aquesta percepció ocupa el quart lloc de la taula, darrere d'Hongria (56%), Itàlia (54%) i del Regne Unit (52%).\nA la pregunta de si la seua salut mental s'ha vist afectada des que ha començat l'any, el 35% de la població a Espanya dona una resposta afirmativa.


Quarta entrega de la sèrie sobre l'empresa familiar, amb solucions per problemes com encetar el negoci, la comunicació o els protocols interns\nJordi Tarragona Conseller de famílies empresàries Barcelona. 26 d’agost de 2021 13:30\nL'elaboració dels protocols familiars o les prioritats de l'empresa són alguns dels reptes que es resolen en l'entrega d'aquesta setmana | iStock\nAquest és el quart capítol d'una sèrie d'articles que volen donar resposta a diferents preguntes que ens han fet arribar els lectors de 'VIA Empresa' sobre l'empresa familiar. Tens més preguntes sobre l'empresa familiar? Ens pots enviar un correu a lectors@viaempresa.cat.\nQuè s'ha de tenir en compte per iniciar un nou negoci? Per fer un plantejament disruptiu a l'actual?\nLa voluntat de voler-lo iniciar. Fer una anàlisi de debilitats, amenaces, fortaleses i oportunitats. Posar-nos ulleres de veure oportunitats. Escoltar i donar suport a a la següent generació. Ser família empresària més que empresa familiar. Si al sector no li veig futur, vendre a bon preu l'abans possible. Observar altres sectors, països; clients descontents, necessitats insatisfetes. Escoltar molt. Analitzar la viabilitat econòmica i els riscos. La idea és fonamental, la planificació important i l'execució crucial.\nEl rei és la caixa?\nCash is king. Els diners són com l'aire; si falta mors. Mentre hi hagi caixa, hi ha temps per reestructurar-se, per aguantar. Si hi ha incertesa ha de fer-se a més a més de control, previsió amb diferents escenaris. Si en falta, s'ha de negociar tot: costos i terminis.\nCom es desconnecta a l'empresa familiar?\nNo és sa estar 24 hores set dies a la setmana preocupat i pensant en el mateix. De tant en tant és necessari desconnectar, per agafar perspectiva, per reposar forces. Si no el rendiment baixa, i es pot perdre visió. Cada cas i persona és un món. Cada un ha de trobar la seva fórmula: passejar, llegir un llibre, fer submarinisme o podar un roser.\nNormes existeixen sempre, escrites o no; el que és molt important és tenir clares quines són i revisar-les de forma periòdica\nLa direcció de l'empresa familiar ha de ser professionalitzada?\nLa direcció de l'empresa ha de ser professional sempre; això no vol dir que no pugui ser familiar. Professional vol dir tenir en compte tota la informació i alternatives; tenir clars els criteris de decisió, tots els implicats i tant el curt com el llarg termini. Tenir estructures i sistemes professionals.\nQuins mecanismes hem de tenir en compte perquè la comunicació a l'empresa familiar sigui tan fluida com sigui possible?\nS'ha de tenir en compte la dimensió de l'empresa i de la família; no és el mateix quatre que 400. Hem de diferenciar comunicació a l'empresa, comunicació de l'empresa i comunicació familiar. L'empresa ha de comunicar-se amb els seus clients, i amb els seus col·laboradors. Si no tots els membres de la família treballen a l'empresa i volem lluitar contra la desafecció ha d'haver comunicació de l'empresa cap a la família. Com s'assabenta la família del que passa a l'empresa? La comunicació dins de la família empresària pot ser difícil, sobre tot davant del fundador. S'han de crear espais de comunicació i l'hàbit de comunicació. Escoltant, sense jutjar; i fent preguntes obertes.\nÉs necessari implementar un protocol familiar? Quines pautes s'han de seguir?\nEl protocol o constitució familiar és un acord marc que regula les relacions entre l'empresa i la família. Regula temes com poden ser incorporació, repartiment de beneficis, òrgans de decisió, qui pot ser propietari o relleu, entre d'altres. Normes existeixen sempre, escrites o no; el que és molt important és tenir clares quines són i revisar-les de forma periòdica. És recomanable posar-les per escrit i signar-les. Això no garanteix el seu compliment, però augmenta la probabilitat. El que és molt important és que el protocol l'elabori la família; els externs podem ajudar fent de llevadores, però és la família la que ha de decidir en el seu cas concret què i com regular; perquè l'adequat per uns pot ser inadequat per altres.\nAclariment: aquestes respostes estan sotmeses al millor criteri i fetes amb la informació limitada que apareix a la pregunta; són indicacions genèriques que han de validar-se abans de la seva aplicació a un cas concret, tenint en compte totes les circumstàncies del mateix.


Apart Resort Rabl Westendorf Àustria - Ofertes d'hotels amb els MILLORS DESCOMPTES EN LÍNIA\nUnterdorf 7, Westendorf, Westendorf, Àustria, 6363 - Veure al mapa\nTant si es tracta d'un viatge de plaer com si és de negocis, Apart Resort Rabl és una elecció d'allotjament magnífica quan visiten Westendorf. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apart Resort Rabl és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, magatzem d'equipatge, aparcament de cotxes, habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, telèfon, aparell de televisió a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apart Resort Rabl.\nTots els tipus de viatgers (67) Parelles (6) Viatgers en solitari (2) Famílies amb infants petits (34) Famílies amb infants grans (15) Grups (10)


Amidaments estimatius: El dia de la Catosfera!\nSí, ja ha arribat el "dia de la catosfera"! i no em refereixo pas a una cita apocalíptica de caire sectari sinó a que avui s'inaugura la primera gran trobada de blocaires de parla catalana que durarà tot el cap de setmana.\nSi voleu informació, cliqueu la icona de l'inici, però el que em plantejo és per què m'hi he inscrit. Aquí teniu unes quantes raons (no segueixen un ordre jeràrquic d'importància)\n1_ Per socialitzar la Blocsfera Cristiana. Donar-la a conèixer a d'altres associacions blocaires, ja siguin ideològiques o territorials. En Marc Vidal (principal promotor blocaire català) en fa un recull aquí .\n2_ Per anar superant el meu propi analfabetisme digital. Per formar-me i poder formar a d'altres.\n3_ Perquè, semblantment a l'assaig de l'Ernesto Sabato "El escritor y sus fantasmas", necessito preguntar-me "¿Por qué se escriben novelas?", és a dir: què ens empeny a escriure blocs (si és que ho podem prendre com a gènere literari, fet dubtós).\n4_ Perquè, tot i que em sembla que hi aniré sol (bé, en Ramon Bassas seguir que hi anirà), m'interessa posar rostre al reguitzell de blocs que tafanejo de tant en tant.\nTotal, que pot ser una experiència antropològico-virtual molt interessant i, de pas, visitaré un amic de Granollers, que tampoc farà mal.\nSi algú m'hi vol trobar ,que no prengui com a referència la foto del bloc perquè m'he afeitat la barba (algú ha vist el darrer anunci del carnet jove?... doncs això mateix!) i, segurament, només hi seré el dissabte.\nCreu de Sant Jordi pel Marc Vidal!\nPublicat per eloi a 9:16 a. m.


Benach reivindica la Catalunya 'políticament lliure' que volia Macià La República\nBenach reivindica la Catalunya ‘políticament lliure’ que volia Macià\nEl president del Parlament, Ernest Benach, ha reivindicat la Catalunya ‘políticament lliure, socialment justa, econòmicament pròspera i espiritualment gloriosa’ que anhelava Francesc Macià.\nEn aquest sentit, ha assenyalat que el discurs de l’expresident mort ara fa 76 anys és plenament vigent, en tant que Catalunya no és encara lliure i la crisi econòmica posa en qüestió una societat justa. Benach ha dit que queda ‘molta feina a fer’ per aconseguir aquesta Catalunya que Macià i tanta altra gent somiava. El president del Parlament ha fet aquestes declaracions després de la tradicional ofrena a la tomba de Macià.\nErnest Benach ha recordat que Catalunya té molts temes pendents sobre la taula, com ara la crisi econòmica o la sentència del Constitucional sobre l’Estatut. Davant d’això, ha afirmat que queda una ‘feina molt important a fer’ des de Catalunya i ha demanat que ‘Macià ens inspiri a tots plegats’


> Recursos > convertir > com convertir AVI a VOB\nVoleu convertir un arxiu de vídeo d'AVI a un format VOB, així que vostè pot gravar un DVD? Aquest article aquí principalment t'ensenya com convertir els teus vídeos d'AVI a un format VOB, així com com cremar AVI aquells arxius en un DVD. Que sigui un arxiu d'imatge ISO, el tipus d'arxiu VOB o un DVD physcial, aquesta intuïtiva i intel·ligent tot-en-un AVI a Convertidor de VOB són atesos exclusivament per a les seves necessitats. La Video Converter Ultimate no només ajuda a convertir formats de vídeo, però també li dóna la capacitat predefinida per cremar els arxius directament a un DVD. El procés és molt simple, exigint a més només uns quants clics simples.\nPart 1: Com convertir un AVI a VOB\nPart 2: Més opcions: AVI lliure a Convertidor d'VOB\nPart 3: En línia AVI a Convertidor de VOB\nPart 4: Knowlege extensa AVI i VOB\nMillor AVI a Convertidor de vídeo de VOB\nConversió de fitxers VOB millor per a la creació de DVD.\nL'editor incorporat amb vista prèvia en temps real.\nConversió ultraràpid amb zero pèrdua de qualitat.\nDescarregar des de llocs en línia per a la conversió d'arxiu VOB.\nSi us plau seguiu a través del pas d'una conversió directa des d'un AVI a format d'arxiu VOB. Alternativament, saltar al pas 3 per cremar els arxius d'AVI en un DVD.\n1. drag-and-drop el seu AVI arxius\nHi ha diferents mètodes per tu per carregar els seus arxius a Convertidor; un enfocament de drag-and-drop directa o a través d'Afegir arxius.\n2. programa de format de sortida\nColpeixi el botó de Format del Format de sortidade manera desplegable llista i llavors seleccioni VOB.\n3. convertir/cremar els fitxers\nPer començar la conversió de fitxers AVI per VOB, pot fer clic convertir a la cantonada inferior dreta de la interfície principal. S'avisarà un cop es completi.\nSi vol estar encès un DVD, necessitarà navegar a la cremade tabulador en el primer pas. Després d'això, carregar els arxius que vulguis. A continuació, seleccioneu un de la seva plantilla de menú de DVD favorit pel seu DVD a Canvi de plantilla. Finalment, inseriu un disc de DVD en blanc i feu clic a cremar. Després de pocs minuts, vostè rebrà un nou disc de DVD reproduïble o un arxiu VOB amb el mateix contingut digital de AVI.\n# 1. Convertidor de vídeo lliure: Wondershare AVI lliure a Convertidor de VOB\nDiferents arxius de vídeo AVI, vostè també pot convertir altres formats de fitxer com FLV, MOV, MP4 i molt més. També podeu descarregar des de llocs preferits de vídeo en qualsevol moment t'agrada.\nPro: Sense cap cost en absolut!\n1. limitat a retallar funtion.\n2. arxiu conversió és només formats de fitxer utilitzats o a popular.\n3. no hi ha suport per a la creació de DVD.\nPart 4: Coneixement estesa per l'AVI i Format VOB\nAVI és un contenidor multimèdia que conté les dades d'àudio i vídeo. Permet play back de vídeo d'àudio amb sincrònic. Arxius d'AVI suport múltiples corrent d'àudio i vídeo VOB és un contenidor que ha utilitzat per botiga multiplexació corrents de vídeo, àudio, subtítols, així com menús de DVD i etc. Pràcticament, totes les pel lícules de DVD s'emmagatzemen en formats d'arxiu VOB.\nInformació detallada sobre el format de fitxer AVI\nCom convertir Video_TS a AVI\nCom convertir arxius AVI a Mavericks\nCom cremar AVI a DVD de Windows 8\nTop 3 AVI Players per a Mac Informació detallada sobre el format d'arxiu FLV


PRODUCTORS DE FORMATGES I LÀCTICS ES DONEN CITA A ALP – Pirineus TV\nPRODUCTORS DE FORMATGES I LÀCTICS ES DONEN CITA A ALP\nAlp ha acollit aquest diumenge de Pasqua la 9a Mostra de formatges i productes làctics de Cerdanya i l'Alt Urgell. Durant tot el dia, els carres dels nucli urbà s’han omplert de parades amb productes elaborats al territori i han estat molts els que s'hi han apropat per conèixer-los i tastar-los. Des de l'ajuntament han explicat que, malgrat la situació sanitària, han volgut fer costat als productors locals.\nAixí, doncs, la mostra va néixer amb la intenció de dinamitzar la indústria local i donar a conèixer els productes elaborats al Pirineu, a més de ser un reclam per al turisme. Enguany, hi han participat una vintena de parades, la majoria de formatges i làctics però també d'embotits o artesania. En aquesta ocasió, la formatgeria convidada ha formatges Cuirols, del Berguedà.\nLa mostra s'ha hagut d'adaptar a la situació actual i, per tant, s'han hagut de prendre diferents mesures per evitar aglomeracions i minimitzar el risc de contagi. Des del consistori remarquen la importància de, sempre que es pugui, organitzar activitats que dinamitzin el municipi.\nA banda del mercat artesà, des de dimecres i fins diumenge els bars i restaurants del municipi han elaborat plats amb els formatges presents a la mostra. El que no s'ha pogut celebrar per la situació sanitària ha estat el concurs popular ni tampoc el maridatge de formatges amb vins.


Olga Besolí - Teatre, Narrativa i Cinema: "Els contes de Muniatto" i "Pols de Roses" a Tens un Racó a Dalt del Món\n"Els contes de Muniatto" i "Pols de Roses" a Tens un Racó a Dalt del Món\nEl passat dimecres 21 de desembre, al programa literari Tens un racó dalt del món, de Canal 21, hi va haver tres convidats: Les germanes Olga i Ester Besolí, i Eusebi Morcillo.\nEl programa va tenir dues parts ben diferents. En primer lloc la entrevista estava centrada amb Olga Besolí i el seu llibre "Pols de Roses" , publicat per Publicacions de la Universitat de València i guanyador del Premi Micalet de Teatre 2009. Un drama, una història d'amor, senzilla i colpidora alhora.\nDesprés es va parlar de la col·lecció de "Els Contes de Muniatto", que ja ha arribat als 14 exemplars, uns contes basats en el personatge del conegut pallasso de les nostres terres, en la seva versió infantil, escrits per l'Olga Besolí i il·lustrats per Ester Besolí .\nPublicat per Olga Besolí a 18:27


Mas se'n va i Carles Puigdemont serà el President de la Generalitat - Ràdio Olot\namb Ràdio Olot 3:16\nMas se'n va i Carles Puigdemont serà el President de la Generalitat\nL’alcalde de Girona, Carles Puigdemont, serà el nou President de la Generalitat després de l’acord al que han arribat Junts Pel Si i la Cup. Mas “fa un pas al costat” a canvi de la lleialtat institucional de la CUP al Govern durant tota la legislatura i la inclusió de dos dels seus membres a l’activitat parlamentària. La nova situació comportarà canvis també a la CUP que, segons Mas, “prendrà decisions pels errors comesos en aquestes negociacions”.\nArtur Mas i Carles Puigdemont passejant a Fira de Girona, en una imatge recent (ACN)\nACN Barcelona .- El president de la Generalitat en funcions, Artur Mas, ha anunciat aquest dissabte que la CUP s’ha compromès a donar estabilitat al Govern fins al punt que els seus diputats no podran votar en el mateix sentit que els partits contraris al procés quan estigui en risc la majoria governamental. A més, alguns dels seus diputats es renovaran, “assumint així els seus errors” en la negociació, i dos “s’incorporaran a la dinàmica de treball de Junts pel Sí, tot i que Mas no ha concretat de quina manera. Aquesta és la contrapartida que accepten els cupaires a canvi que Mas hagi renunciat a ser el candidat a la Presidència de la Generalitat en favor d’algú, ha dit, “de la seva confiança”, en aquest cas Carles Puigdemont.\nEn la seva compareixença, en presència del seu equip i també de la seva dona, Helena Rakosnik, Mas ha explicat que l’acord amb la CUP preveu un aspecte que per a ell era una “obsessió” després del 27-S, que és garantir que el Govern tingui estabilitat al Parlament i per tant “fortalesa”. “No ens podem enfrontar al projecte actual si el Govern no té garantida aquesta estabilitat. No es pot pujar a l’Everest amb espardenyes, no es pot. Si s’ha d’anar, els que hi puguin anar han d’anar molt ben equipats”, ha argumentat.\nÉs més, ha remarcat que encara que ell hagués aconseguit ser investit com a president, la legislatura hauria estat “altament inestable, perquè la CUP hauria tingut la paella pel mànec al Parlament”. “I aquest acord que s’ha subscrit gira la truita i fa que JxSí, amb 62 diputats, sigui qui controli l’activitat parlamentària amb el compromís explícit de la CUP de garantir l’estabilitat parlamentària d’aquest futur govern”, ha reblat.\nMas ha dit que té la “tranquil·litat gran” que aquest acord es complirà “fil per randa”, i ja ha advertit: “Molts ho vigilarem, que aquest compromís per escrit d’estabilitat parlamentària es compleixi en tot moment”.\nEn concret, dos diputats de la CUP es renovaran com a gest per escenificar que els cupaires també reconeixen els seus “errors” en aquestes negociacions. Dos més s’incorporaran a la dinàmica de treball parlamentari de JxSí. En paraules de Mas, “allò que les urnes no ens van donar directament, ara s’ha hagut de corregir a través de la negociació”.\nLa CUP anuncia que dimitiran dos dels seus diputats i admet que ha estat un error ser “bel·ligerant” envers JxSí\nACN Barcelona .- La CUP ha anunciat que dos dels seus actual diputats dimitiran com un gest cap a Junts pel Sí davant les dificultats de les negociacions d’aquests darrers mesos, però no ha avançat els noms de les persones que renunciaran a l’acte de diputat. A més, ha volgut deixar clar que dos dels seus diputats no passaran a formar part de Junts pel Sí sinó que participaran en els espais de deliberació per “millorar la coordinació i garantir el compliment dels acords”. “La CUP segueix tenint un grup parlamentari de 10 parlamentaris amb veu pròpia”, han garantit. A través d’un comunicat, l’organització independentista ha qualificat d’error la seva “bel·ligerància” expressada envers de Junts pel Sí i la diputada Eulàlia Reguant ha admès que “potser s’han alentit passos i s’han generat certs desenganys”.


El talent local pren l'escenari - L'Eco de Sitges\nEl grup La Orden, en una gravacaió\nDiferents formacions musicals locals formen part del nou cicle de concerts sota el lema d’Imprescindibles. Una proposta que neix per recuperar la música en directe a Sitges, de la mà de diferents formacions locals. Un programa de reactivació de la cultura i dels artistes locals, que cerca –en complicitat amb el públic– atorgar a la música en viu l’espai natural que li pertoca: els escenaris.\nEl cicle de concerts reuneix finalment fins a una desena de grups locals, del 25 de juliol al 15 d’agost. La Orden és un dels grups locals que des de fa un parell de dècades ha publicat diferents treballs musicals i ha actuat en escenaris més aviat fora de Sitges. Aquest dissabte presentaran un repertori en què es reivindica el públic i el rap en l’expressió d’un art que va més enllà de la música i desplega un equipatge cultural holístic. El mateix dia actua Pacosan, meitat vilanovins i meitat sitgetans, que portaran el seu electropsycho rock fins a l’escenari de l’Hort de Can Falç.\nEl cartell es completa amb jazz, pop rock, folk rock i propostes com el cantautor Tebarim Nomar, amb el secret menys amagat de l’escena local. Sr. Ramírez portarà el seu so més actual; Pancho –el nou treball de Justo Conde– estrenarà peces del nou disc i clàssics amb la seva harmònica; Fredrik Carlquist, en formació de quartet i conegut de l’escena local, convertirà l’escenari en un jazz club; la Rock Café Band i Rumbalmins hauran d’ajustar el ritme a les noves condicions perquè la inèrcia farà aixecar-se de la cadira a més d’un. I finalment, els joves de Buscant el To i K-Liu deixaran anar el més original del seu repertori en la darrera sessió de concerts.